Valon Behrami

Valon Behrami (lahir 19 April 1985) ialah pemain bola sepak profesional Switzerland yang bermain sebagai pemain tengah untuk kelab Itali, Genoa.

Karier kelab

Awal karier
Behrami memulakan karier bola sepaknya bersama kelab Switzerland, FC Stabio, FC Chiasso dan FC Lugano. Selepas beberapa penampilan cemerlang bersama Lugano, dia ditandatangani oleh kelab Itali, Genoa pada musim 2003–04 dan bermain untuk Genoa dalam Serie B. Pada musim 2004–05, Genoa membeli hak Udinese untuk pemain itu dan meminjamkannya kepada Verona dalam Serie B.

Lazio
Selepas musim cemerlang bersama Verona, Lazio menandatanganinya pada 25 Julai 2005 dengan perjanjian milikan-bersama bernilai €2.7 juta. Lazio membelinya pada bulan Januari 2006 dengan harga yang sama.

West Ham United
Pada 23 Julai 2008, West Ham United menandatangani Behrami dari Lazio dengan pemain itu menandatangani kontrak lima tahun dan yuran sebanyak £5 juta. Behrami membuat penampilan sulungnya untuk West Ham ketika kemenangan 2–1 ke atas Wigan Athletic pada 
16 Ogos 2008. Dia menjaringkan gol pertamanya untuk West Ham ketika kemenangan 1–0 ke atas Sunderland pada 23 November 2008.
Ketika perlawanan menentang Manchester City pada 1 Mac 2009, dia mengalami kecederaan. Behrami kembali beraksi pada 12 September 2009 dalam perlawanan menentang Wigan Athletic. 

Fiorentina
Pada 26 Januari 2011, Behrami berpindah ke Fiorentina dengan yuran yang tidak didedahkan, menandatangani kontrak tiga tahun setengah.
Dia membuat penampilan sulungnya untuk Fiorentina pada 29 Januari 2011, dalam perlawanan Serie A menentang Lazio.

Napoli
Pada 17 Julai 2012, Behrami dan rakan sepasukannya di Fiorentina, Alessandro Gamberini ditandatangani oleh Napoli dengan yuran yang tidak didedahkan.

Hamburg
Pada 31 Julai 2014, Behrami terbang ke Jerman untuk melengkapkan ujian medikal sempena perpindahan bernilai €4.5 juta ke Hamburg. Pada 2 Ogos 2014, perpindahan itu dilengkapkan.

Watford
Pada 11 Julai 2015, Behrami memerhati ketika rakan sepasukannya seri 2-2 dengan AFC Wimbledon. Kemudiannya tengah hari itu, kelab itu mengesahkan bahawa Behrami telah menandatangani kontrak tiga tahun bersama Watford.

Karier antarabangsa
Behrami telah beraksi untuk Switzerland di peringkat bawah-18, bawah-19 dan senior. Dia telah beraksi untuk mereka dalam Piala Dunia FIFA 2006, Piala Dunia FIFA 2010 dan Piala Dunia FIFA 2014.

Gol antarabangsa
 #  Tarikh  Venue  Lawan  Skor  Keputusan  Pertandingan  1  12 Nov 2005  Stade de Suisse, Bern, Switzerland   2–0 Menang  Kelayakan Piala Dunia FIFA 2006 2  24 Mei 2008  Stadio Cornaredo, Lugano, Switzerland   2–0 Menang  Persahabatan

Kejayaan
Napoli
Coppa Italia (1):2013–14

Rujukan

Pautan luar

  Laman web rasmi Valon Behrami

Category:Kelahiran 1985
Category:Orang hidup
Category:Pemain bola sepak Switzerland
Category:Pemain Piala Dunia FIFA 2006
Category:Pemain UEFA Euro 2008
Category:Pemain FC Chiasso
Category:Pemain AC Lugano
Category:Pemain Genoa C.F.C.
Category:Pemain Hellas Verona F.C.
Category:Pemain S.S. Lazio
Category:Pemain West Ham United F.C.
Category:Pemain ACF Fiorentina
Category:Pemain S.S.C. Napoli
Category:Pemain Hamburger SV
Category:Pemain Serie A
Category:Pemain Serie B
Category:Pemain Bundesliga
Category:Pemain bola sepak Kosovo
Category:Pemain Liga Perdana Inggeris
Category:Pemain Piala Dunia FIFA 2010
Category:Pemain Piala Dunia FIFA 2014
Kategori:Pemain UEFA Euro 2016
Category:Pemain Piala Dunia FIFA 2018
Category:Pemain Watford F.C.
Kategori:Pemain Udinese Calcio
Kategori:Pemain FC Sion